Komisijos sprendimas
1999 m. birželio 3 d.
dėl klausimyno, susijusio su valstybių narių atskaitomybės įsipareigojimu, numatytu Tarybos reglamento (EEB) Nr. 259/93 41 straipsnio 2 dalyje
(pranešta dokumentu Nr. C(1999) 1456)
(1999/412/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 1 d. Tarybos reglamentą (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės [1], ypač į jo 41 straipsnio 2 dalį,
atsižvelgdama į 1991 m. gruodžio 23 d. Tarybos direktyvą 91/692/EEB, standartizuojančią ir racionalizuojančią ataskaitas apie tam tikrų su aplinka susijusių direktyvų įgyvendinimą [2], ypač į jos 6 straipsnį,
(1) kadangi Reglamento (EEB) Nr. 259/93 41 straipsnio 1 dalyje reikalaujama, kad valstybės narės iki kiekvienų kalendorinių metų pabaigos parengtų Bazelio konvencijos 13 straipsnio 3 dalyje numatytą ataskaitą ir išsiųstų ją Bazelio konvencijos sekretoriatui, o ataskaitos kopiją - Komisijai;
(2) kadangi Reglamento (EEB) Nr. 259/93 41 straipsnio 2 dalyje nustatyta, kad Komisija, remdamasi šiomis ataskaitomis, kas trejus metus parengia ataskaitą apie tai, kaip Bendrija ir jos valstybės narės įgyvendina minėtą reglamentą;
(3) kadangi Reglamento (EEB) Nr. 259/93 41 straipsnio 2 dalyje nustatyta, kad Komisija, norėdama parengti minėtą ataskaitą, gali paprašyti papildomos informacijos pagal Direktyvos 91/692/EEB 6 straipsnį;
(4) kadangi kitų trejų metų ataskaita apims laikotarpį nuo 2000 iki 2002 metų imtinai;
(5) kadangi šiame sprendime numatytos priemonės atitinka pagal Direktyvos 91/692/EEB 6 straipsnį įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Šiuo sprendimu priimamas klausimynas, susijęs su Reglamentu (EEB) Nr. 259/93, kuris pridedamas prie šio sprendimo.
2 straipsnis
1. Valstybės narės naudojasi prie šio sprendimo pridedamu klausimynu, kad kiekvienais metais pateiktų Komisijai informaciją, kartu vykdydamos Reglamento (EEB) Nr. 259/93 41 straipsnio 1 dalyje numatytą įsipareigojimą siųsti Komisijai metų ataskaitos kopiją pagal Bazelio konvencijos 13 straipsnio 3 dalį.
2. Pagal minėtą klausimyną teikiama informacija už praėjusius metus turi būti perduodama iki kiekvienų kalendorinių metų pabaigos. Pirmoje pagal šį klausimyną parengtoje ataskaitoje turi būti pateikti 2000 m. duomenys. Ataskaita turi būti pateikta iki 2001 m. pabaigos.
3 straipsnis
Šis sprendimas turi būti iš naujo apsvarstytas 2004 m., atsižvelgiant į Reglamento (EEB) Nr. 259/93 įgyvendinimo metu įgytą patirtį, atsispindinčią pagal šį sprendimą teikiamose ataskaitose.
4 straipsnis
Šis sprendimas skirtas valstybėms narėms.
Priimta Briuselyje, 1999 m. birželio 3 d.